Diari Oficial de la Generalitat Valenciana


Sumari del DOGV 5326, del 17-08-2006 (2006/8606)

Informació pública de la inclusió de propietaris en la relació de propietaris, béns i drets afectats, que estan subjectes a expedient d'ocupació directa de terrenys destinats a vials de l'entorn de l'Institut Lloixa en l'àmbit del SUNP, denominat Villós, de Sant Joan d'Alacant, publicada en el DOGV núm. 5.292, de 30 de juny de 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5326

Data del DOGV
:   17-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8606


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de la inclusió de propietaris en la relació de propietaris, béns i drets afectats, que estan subjectes a expedient d'ocupació directa de terrenys destinats a vials de l'entorn de l'Institut Lloixa en l'àmbit del SUNP, denominat Villós, de Sant Joan d'Alacant, publicada en el DOGV núm. 5.292, de 30 de juny de 2006. [2006/F8606]  
L'11 de març de 2003, la Comissió Territorial d'Urbanisme acorda aprovar definitivament l'homologació i el pla parcial del SUNP junt al sector Lloixa, Torrebonança i SUP-6 del municipi de Sant Joan d'Alacant, que es va publicar en el Butlletí Oficial de la Província d'Alacant número 43, de 21 de febrer de 2004.   
Dins de l'esmentat àmbit hi ha terrenys dotacionals (destinats a la construcció de vials i aparcament), que tenen una extensió de 19.045,71 m², dels quals és necessari disposar per a dur a terme l'actuació prevista.  
Per a la connexió de servicis (aigua potable, energia, clavegueram.) en l'entorn de l'Institut Lloixa, les obres del qual estan finalitzant, i l'obertura de nous vials que hi garantisquen l'accés, en este àmbit procedix dur a terme l'ocupació directa dels esmentat terrenys, procediment que permet ocupar els terrenys dels particulars, sense minva dels seus drets.  
Pel Decret d'Alcaldia-Presidència de 2 de juny de 2006 s'inicia expedient d'ocupació directa dels terrenys, de propietat privada, previstos en el pla parcial SUNP junt al sector Lloixa, Torrebonança i SUP 6, denominat Villós, com a dotacionals, considerant implícita la declaració d'utilitat pública i necessitat ocupació d'estos, i s'aprova inicialment relació de propietaris, béns i drets afectats i que estan subjectes a l'expedient d'ocupació directa. L'expedient se sotmet a informació pública, per mitjà de la publicació d'un edicte en el Diari Oficial de la Generalitat Valenciana número 5.292, de 30 de juny de 2006.   
Vist que s'ha detectat que hi ha un camí el titular del qual no identifica el cadastre, però que està tancat i és d'accés a la Finca Villós i a la propietat de Vicente Agulló.  
Segons nota simple informativa del Registre de la Propietat número 5 d'Alacant, el camí d'entrada correspon per mitat a la parcel·la de Carlos Pastor Daniel i la separa de la propietat de Vicente Agulló Irles; per la qual cosa han d'incloure's com a propietaris en la relació d'afectats i que estan subjectes a l'expedient d'ocupació directa.  
Atés el que disposen els articles 186, 187 i concordants de la Llei Urbanística Valenciana (LUV) i el que disposa el Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, que desenvolupa la LUV, en els seus articles 437 a 441.   
Atés, quant a la reserva d'aprofitament de les parcel·les de sòl urbanitzable i urbà afectades per l'ocupació directa dels vials de l'entorn de l'Institut Lloixa en SUNP Villós, este es materialitzarà en la mateixa unitat d'execució a què pertanyen els terrenys (SUNP, junt amb el sector Lloixa, Torrebonança i SUP-6, denominat Villós).  
Als propietaris particulars de sòl urbanitzable els correspon un aprofitament en udes equivalent al 90% de l'aprofitament tipus.  
Aprovada definitivament l'homologació i el pla parcial del SUNP per la CTU en data 11 de març de 2003 i publicat en el Butlletí Oficial de la Província d'Alacant número 43, de 21 de febrer del 2004, figura l'aprofitament tipus 0,2246.  
Procediria, a banda de la reserva, traslladar la porta d'accés a la Finca Villós al límit de l'ocupació.  
En data 28 de juny de 2006 l'Alcaldia Presidència adopta el següent acord:   
Primer. Incloure en la relació de propietaris, béns i drets afectats i que estan subjectes a expedient d'ocupació directa de terrenys destinats a vials de l'entorn de l'Institut Lloixa en l'àmbit del SUNP, denominat Villós, de Sant Joan d'Alacant (anunciada en el DOGV núm. 5.292, de 30.06.2006), les finques següents:  
Segon. Conforme a l'article 439 del Reglament d'Ordenació i Gestió Territorial i Urbanística, notificar el present acord als interessats i publicar-lo en el Diari Oficial de la Generalitat, per a la formulació d'al·legacions i rectificació, si és el cas, de la superfície i/o titularitat de les parcel·les afectades i incloses en la relació inicialment aprovada, així com per a la delimitació d'altres drets, als propietaris relacionats, atorgant-los un termini d'audiència d'un mes.  
Tercer. Notificar-ho al Registre de la Propietat, i sol·licitar-li un certificat de domini i càrregues de la finca afectada i la pràctica de l'assentament d'iniciació de l'expedient d'ocupació directa.  
Quart. Finalitzat el termini d'audiència, resoldre les al·legacions, aprovar definitivament la corresponent relació de propietaris, béns i drets afectats i procedir a materialitzar l'ocupació, i alçar l'acta d'ocupació.  
Cinqué. De les actuacions realitzades en el dispositiu anterior, expedir a favor dels propietaris dels terrenys ocupats un certificat de la superfície ocupada i aprofitaments urbanístics. Una còpia del certificat esmentat, acompanyada del plànol i de la fitxa de l'aprofitament, es remetrà al Registre de la Propietat per a inscriure la superfície ocupada a favor de l'administració i, de conformitat amb l'apartat 3.B) de l'article 187 de la LUV, s'obrirà el foli registral independent a l'aprofitament urbanístic corresponent a la finca ocupada segons el certificat, i a este foli es traslladaran les inscripcions de domini i la resta de drets reals vigents sobre la finca amb anterioritat a l'ocupació.  
Sant Joan d'Alacant, 4 de juliol de 2006.. El regidor delegat d'Urbanisme: Manuel Giménez Albero.